Diari Oficial de la Generalitat Valenciana


Sumari del DOGV 9329, del 02-05-2022 (2022/3622)

ACORD de 22 d'abril de 2022, del Consell, pel qual s'autoritza l'ampliació del nombre màxim d'anualitats per a comprometre despesa pluriennal, establit en l'article 40 de la Llei 1/2015, d'hisenda pública, sector públic instrumental i subvencions de la Generalitat Valenciana, que afecta el capítol 2 del subprograma 412.22, Assistència sanitària, de la Conselleria de Sanitat Universal i Salut Pública (VL 10.001/22-004).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9329

Data del DOGV
:   02-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3622


Data del document
:   22-04-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 d'abril de 2022, del Consell, pel qual s'autoritza l'ampliació del nombre màxim d'anualitats per a comprometre despesa pluriennal, establit en l'article 40 de la Llei 1/2015, d'hisenda pública, sector públic instrumental i subvencions de la Generalitat Valenciana, que afecta el capítol 2 del subprograma 412.22, Assistència sanitària, de la Conselleria de Sanitat Universal i Salut Pública (VL 10.001/22-004). [2022/3622]  
La Conselleria de Sanitat Universal i de Salut Pública té previst dur a terme la licitació d'un contracte mixt corresponent al subministrament i manteniment d'equips quirúrgics per a la realització de cirurgies mínimament invasives, mitjançant tres equips de cirurgia assistida per ordinador (cirurgia robòtica), a l'Hospital General Universitari de Castelló, l'Hospital Universitari i Politècnic la Fe de València i l'Hospital General Universitari d'Alacant.  
En aquest expedient de contractació, el servei de manteniment es concerta conjuntament amb el d'adquisició, ja que únicament pot ser efectuat per l'empresa subministradora per raons d'exclusivitat i, per això, segons el que es preveu en l'article 29 de la llei 9/2017, de contractes del sector públic, el contracte pot tindre com a duració el període de vida útil del producte, que s'ha establit en set anys, des de la finalització del període de garantia en 2023, per la qual cosa s'estendrà fins a 2030.  
En superar el nombre d'anualitats futures que estableix l'article 40, apartat 3, de la Llei 1/2015, d'hisenda pública, sector públic instrumental i subvencions, la Conselleria de Sanitat Universal i Salut Pública planteja la necessitat d'incrementar el nombre d'anualitats per a comprometre la despesa pluriennal derivada de l'expedient de contractació per a P.A.224/2022, la part de manteniment que s'imputa al capítol 2 del subprograma 412.22, Assistència sanitària, perquè pot estendre's fins a l'any 2030.  
A aquest efecte i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta de la Conselleria d'Hisenda i Model Econòmic, adopta el següent,  
  
  
ACORD  
  
Primer i únic  
Autoritzar l'ampliació del nombre d'anualitats a les quals poden estendre's els compromisos de despesa pluriennal derivats de l'expedient de contractació per a subministrament i manteniment d'equips quirúrgics per a la realització de cirurgies mínimament invasives (expedient 224/2022), amb càrrec al capítol 2 del subprograma 412.22, Assistència sanitària, la repercussió de la qual per anualitats fins a l'any 2030, es detalla a continuació:  
  
Anualitat Import  
4275 121.960,00  
9293 257.033,00  
2759 146.755,00  
6492 782.848,00  
4559 169.042,00  
7440 111.150,00  
2999 102.430,00  
4998 173.784,00  
Total 3.684.450,00  
  
  
València, 22 d'abril de 2022  
  
La consellera secretària,  
MÓNICA OLTRA JARQUE